《咏洗心堂得鸟鸣山更幽 其三》
宋代·吕天策

携手日不足，暂聧心已悭。况复共理策，相从山水间。

晴江照远岫，晓镜堆烟鬟。玄蛟忽汹涌，大浪堆银山。

吾郎气吞纳，为之发冲冠。诗材入意底，妙斲寄毫端。

我衰如病骥，蹩躠那容攀。且乞置是事，不语循刀镮。

作者简介：常州江阴人，字彦发。善诗，尤工书，能兼数体。有石刻十卷藏于家。徽宗时被诏不就。人号吕诏君。